Kari Elisabeth Kaski

Kari Elisabeth Kaski (født 1987) er en norsk miljøverner og tidligere politiker (SV). Hun var stortingsrepresentant for Oslo fra 2017 til 2025.

 Liv og virke 
Kaski er fra Kirkenes i Finnmark, men har bodd i Oslo siden 2005. Hennes politiske bakgrunn er først og fremst fra miljøbevegelsen; hun meldte seg inn i SV etter terrorangrepene i Norge 2011. 

Hun var medlem av sentralstyret i Natur og Ungdom fra 2008 til 2011. Fra 2009 var hun engasjert som politisk rådgiver for Zero Emission Resource Organisation (ZERO), og fra 2012 til 2015 nestleder og politisk ansvarlig i ZERO.

Hun ble valgt til partisekretær i SV på landsmøtet på Gardermoen i mars 2015. Hun etterfulgte Silje Schei Tveitdal i stillingen. Hun gikk av i 2017 og ble etterfulgt av Audun Herning.

Hun var en av feministene bak et opprop for inkluderende kvinnekamp i 2020.

Kari Elisabeth Kaski er eldre søster av Ragnhild Kaski, tidligere generalsekretær i AUF.

 Stortingskomitéer 
 2024–2025: 1. nestleder i Næringskomiteen
 2021–2024: 2. nestleder i Finanskomiteen og medlem av SVs gruppestyre
 2017–2021: Medlem av Finanskomiteen, innpisker og medlem av SVs gruppestyre

Referanser

 Eksterne lenker 




Kategori:Norske miljøvernere
Kategori:Sosialistisk Venstrepartis ledelse
Kategori:Personer fra Sør-Varanger kommune
Kategori:Stortingsrepresentanter 2017–2021
Kategori:Stortingsrepresentanter 2021–2025
Kategori:Stortingsrepresentanter fra SV
Kategori:Stortingsrepresentanter for Oslo